บันทึกการประชุมสภาผู้แทนราษฎร ชุดที่ ๒๕ ปีที่ ๔
ครั้งที่ ๒๕ (สมัยสามัญประจำปีครั้งที่สอง)
วันพุธที่ ๑ กุมภาพันธ์ พุทธศักราช ๒๕๖๖
ณ ห้องประชุมสภาผู้แทนราษฎร อาคารรัฐสภา

เริ่มประชุมเวลา ๑๐.๔๑ นาฬิกา

ก่อนเข้าสู่ระเบียบวาระการประชุม นายชวน หลีภัย ประธานสภาผู้แทนราษฎร ขึ้นบัลลังก์ และได้อนุญาตให้สมาชิกฯ ปรึกษาหารือ ตามข้อบังคับฯ ข้อ ๒๔

เมื่อครบองค์ประชุมแล้ว ประธานสภาผู้แทนราษฎรได้กล่าวเปิดประชุม และได้แจ้งให้ที่ประชุม รับทราบเรื่องต่าง ๆ ดังนี้

๑. สมาชิกภาพของสมาชิกสภาผู้แทนราษฎรสิ้นสุดลง ตามมาตรา ๑๐๑ (๓) ของรัฐธรรมนูญแห่งราชอาณาจักรไทย จำนวน ๕ คน ดังนี้

๑) นายสุพล จุลใส สมาชิกสภาผู้แทนราษฎร จังหวัดชุมพร พรรครวมพลัง ขอลาออกจากการเป็นสมาชิกสภาผู้แทนราษฎร ตั้งแต่วันที่ ๒๗ มกราคม ๒๕๖๖

๒) นาวาอากาศเอก อินดิษฐ์ นครทรรพ สมาชิกสภาผู้แทนราษฎร กรุงเทพมหานคร พรรคเพื่อไทย ขอลาออกจากการเป็นสมาชิกสภาผู้แทนราษฎร ตั้งแต่วันที่ ๒๗ มกราคม ๒๕๖๖

๓) นางสาวปิยะรัฐชย์ ติยะไพรัช สมาชิกสภาผู้แทนราษฎร แบบบัญชีรายชื่อ พรรคเพื่อชาติ ขอลาออกจากการเป็นสมาชิกสภาผู้แทนราษฎร ตั้งแต่วันที่ ๓๑ มกราคม ๒๕๖๖

๔) นายสงคราม กิตติพจน์ สมาชิกสภาผู้แทนราษฎร แบบบัญชีรายชื่อ พรรคเพื่อชาติ ขอลาออกจากการเป็นสมาชิกสภาผู้แทนราษฎร ตั้งแต่วันที่ ๓๑ มกราคม ๒๕๖๖

๕) นายอนุสรณ์ วงศ์ประยูร สมาชิกสภาผู้แทนราษฎร จังหวัดสระบุรี พรรคเพื่อไทย ขอลาออกจากการเป็นสมาชิกสภาผู้แทนราษฎร ตั้งแต่วันที่ ๑ กุมภาพันธ์ ๒๕๖๖

ที่ประชุมรับทราบ

๒. ประกาศสภาผู้แทนราษฎร ลงวันที่ ๒๖ มกราคม ๒๕๖๖ เรื่อง ให้ผู้มีชื่อยู่ในลำดับ ถัดไปในบัญชีรายชื่อของพรรคการเมืองเลื่อนขึ้นมาเป็นสมาชิกสภาผู้แทนราษฎรแทนตำแหน่งที่ว่าง

คือ ผู้ช่วยศาสตราจารย์ ร้อยตำรวจเอก จอมเดช ตรีเมฆ ผู้สมัครเป็นสมาชิกสภาผู้แทนราษฎร แบบบัญชีรายชื่อ
ลำดับที่ ๑๕ พรรครวมพลัง เลื่อนขึ้นมาเป็นสมาชิกสภาผู้แทนราษฎร แทน นางสาวเบญญา นันทขวาง
ประกอบกับผู้มีชื่อยู่ในลำดับที่ ๑๓ และลำดับที่ ๑๔ สิ้นสมาชิกภาพสมาชิกพรรครวมพลัง

ที่ประชุมรับทราบ ประธานสภาผู้แทนราษฎรได้กล่าวนำผู้ช่วยศาสตราจารย์ ร้อยตำรวจเอก จอมเดช
ตรีเมฆ ปฏิญาณตนต่อที่ประชุมก่อนเข้ารับหน้าที่ ตามมาตรา ๑๑๕ ของรัฐธรรมนูญแห่งราชอาณาจักรไทย
ดังนั้น ปัจจุบันมีสมาชิกสภาผู้แทนราษฎรเท่าที่มีอยู่และปฏิบัติหน้าที่ได้ จำนวน ๔๒๕ คน

ก่อนที่ที่ประชุมจะพิจารณาระเบียบวาระต่อไป ได้มีสมาชิกฯ เสนอญัตติด่วน เรื่อง ขอให้
สภาผู้แทนราษฎรร่วมกันพิจารณาหามาตรการและแนวทางการแก้ไขเกี่ยวกับกระบวนการบังคับใช้กฎหมาย
ที่ส้านเกินและขัดต่อหลักนิติธรรมต่อผู้ต้องขังและผู้ที่เห็นต่างทางการเมือง แล้วมีมติให้ส่งรัฐบาลรับไป
พิจารณาดำเนินการ ซึ่ง นายชลน่าน ศรีแก้ว สมาชิกสภาผู้แทนราษฎร จังหวัดน่าน พรรคเพื่อไทย
เป็นผู้เสนอด้วยวาจา เพื่อขอให้สภาพิจารณาเป็นเรื่องด่วน ตามข้อบังคับฯ ข้อ ๕๔ (๑) ซึ่งที่ประชุมเห็นชอบ
โดยที่ประชุมเห็นชอบให้นำญัตติทำนองเดียวกันอีก ๑ ฉบับ ขึ้นมาพิจารณารวมกันไป คือ ญัตติด่วน
เรื่อง ขอให้สภาผู้แทนราษฎรพิจารณาปัญหาสิทธิในการประกันตัวของผู้ต้องหาหรือจำเลยในคดีอาญา
ในฐานะความผิดจากการแสดงออกทางการเมืองเพื่อส่งให้รัฐบาลและหน่วยงานที่เกี่ยวข้องดำเนินการ
ให้เป็นไปตามหลักนิติรัฐและความยุติธรรม ซึ่ง นายพิธา ลิ้มเจริญรัตน์ สมาชิกสภาผู้แทนราษฎร
แบบบัญชีรายชื่อ พรรคก้าวไกล เป็นผู้เสนอ (ซึ่งยังมิได้บรรจุระเบียบวาระ)

เมื่อผู้เสนอญัตติทั้ง ๒ ฉบับ ได้แถลงเหตุผล ทีละฉบับ ตามลำดับ สมาชิกฯ อภิปราย
รัฐมนตรีว่าการกระทรวงยุติธรรม (นายสมศักดิ์ เทพสุทิน) ตอบชี้แจง โดยมีรองประธานสภาผู้แทนราษฎร
คนที่สอง ผลัดเปลี่ยนปฏิบัติหน้าที่ ที่ประชุมได้มีมติให้ส่งญัตติดังกล่าวให้คณะรัฐมนตรีรับไปพิจารณา
ดำเนินการต่อไป

จากนั้น ผู้ปฏิบัติหน้าที่ประธานของที่ประชุมได้เสนอให้ที่ประชุมพิจารณาระเบียบวาระเรื่องที่
ที่ประชุมเห็นชอบให้เลื่อนขึ้นมาพิจารณาก่อน คือ ร่างพระราชบัญญัติกัญชา กัญชง พ.ศ. .......
ซึ่งคณะกรรมการวิสามัญพิจารณาเสร็จแล้ว (ในระเบียบวาระเรื่องที่ที่ประชุมเห็นชอบให้เลื่อนขึ้นมา
พิจารณาก่อนลำดับที่ ๑) โดยเป็นการพิจารณาต่อจากการประชุมสภาผู้แทนราษฎร ชุดที่ ๒๕ ปีที่ ๔
ครั้งที่ ๒๒ (สมัยสามัญประจำปีครั้งที่สอง) วันพุธที่ ๑๘ มกราคม ๒๕๖๖

เล่ม ๑๔๐ ตอนที่ ๓๐ ง

หน้า ๒๓๙
ราชกิจจานุเบกษา
๒๐ เมษายน ๒๕๖๖

ที่ประชุมได้พิจารณาต่อในมาตรา ๑๑ แล้วเรียงตามลำดับมาตรา โดยมีประธานสภาผู้แทนราษฎร
ปฏิบัติหน้าที่ต่อ ที่ประชุมได้พิจารณาจนถึงมาตรา ๑๕ และได้ลงมติในมาตราดังกล่าว ปรากฏว่า
องค์ประชุมไม่ครบ จึงได้สั่งปิดการประชุม

เลิกประชุมเวลา ๑๗.๒๒ นาฬิกา

พรพิศ เพชรเจริญ
เลขาธิการสภาผู้แทนราษฎร